CELEX: 62014TN0706
Language: fi
Date: 2014-10-03 00:00:00
Title: Asia T-706/14: Kanne 3.10.2014 – Holistic Innovation Institute v. REA

24.11.2014   
            
            
               FI
            
            
               Euroopan unionin virallinen lehti
            
            
               C 421/44
            
         Kanne 3.10.2014 – Holistic Innovation Institute v. REA
   (Asia T-706/14)
   2014/C 421/62
   Oikeudenkäyntikieli: espanja
   
      Asianosaiset
   
   
      Kantaja: Holistic Innovation Institute (Madrid, Espanja) (edustaja: asianajaja R. Muñiz García)
   
      Vastaaja: Tutkimuksen toimeenpanovirasto (REA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan riidanalaisen päätöksen, jolla kantaja suljetaan hankkeiden INACHUS ja ZONeSEC ulkopuolelle
            
         
               —
            
            
               velvoittamaan vastaajan suorittamaan kantajalle korvauksena 7 81  250 euroa, joka vastaa niitä kahta hanketta, joiden ulkopuolelle kantaja suljettiin, laillisine korkoineen
            
         
               —
            
            
               velvoittamaan vastaajan suorittamaan kantajalle määrän, jonka suuruuden yleinen tuomioistuin määrittää, korvauksena lisävahingoista, joita hankkeiden ulkopuolelle sulkeminen on aiheuttanut.
            
         
      Oikeudelliset perusteet ja pääasialliset perustelut
   
   Kanne on nostettu ratkaisusta, jonka Euroopan komission tutkimuksen toimeenpanovirasto on tehnyt 24.7.2014 viitenumerolla ARES (2014) 2461172. Ratkaisulla päätetään kantajan kanssa käydyt neuvottelut ja lopetetaan kantajan osallistuminen unionin hankkeisiin INACHUS (607522) ja ZONeSEC (607292), jotka ovat osa seitsemännen puiteohjelman osahanketta FP7-SEC-2013-1.
   Kanteensa tueksi kantaja vetoaa viiteen kanneperusteeseen.
   
               1)
            
            
               Ratkaisu on ilmeisen perusteeton ja sisältää ainoastaan yhden perustelun.
            
         
               2)
            
            
               Riippumattomat arvioitsijat ilmaisivat hyväksyvän kantansa hankkeisiin ja siihen, että kantajana oleva yhtiö osallistuisi niihin.
            
         
               3)
            
            
               Kyseisen kannanilmaisun jälkeen vastaaja muutti kantaansa kostaakseen kantajan pesänhoitajalle, joka oli aikaisemmin nostanut kanteen Euroopan komissiota vastaan Rose Visión S.L:ää koskevan oikeusriidan yhteydessä.
            
         
               4)
            
            
               Vastaajan virkamiehet painostivat ennen ratkaisun tekemistä hankkeiden muita osallistujia siihen, että ne sulkisivat kantajan hankkeiden ulkopuolelle, pyrkimyksenään se, ettei niiden tarvitsisi tehdä riidanalaista ratkaisua.
            
         
               5)
            
            
               Vastaajan toiminta on aiheuttanut kantajalle vahinkoa.